 Ọpụpụ 20  Chineke wee kwuo okwu ndị a niile, sị:Abụ m Jehova Chineke gị, onye kpọpụtara gị nala Ijipt, nụlọ ndị ohu.Enwela chi ọ bụla ọzọ tinyere m.Emerela onwe gị ihe oyiyi a pịrị apị ma ọ bụ ọdịdị nke yiri ihe ọ bụla dị neluigwe ma ọ bụ nke dị nelu ụwa ma ọ bụ nke dị na mmiri nokpuru ụwa.Akpọrọla ha isiala, ekwekwala ka a rata gị ife ha ofufe, nihi na mụ onwe m bụ Jehova Chineke gị bụ Chineke nke chọrọ ofufe a na-ekewaghị ekewa, onye na-enye ndị bụ ụmụ ntaramahụhụ maka njehie nna ha, na-enyekwa ọgbọ nke atọ na ọgbọ nke anọ, ma ọ bụrụ ndị kpọrọ m asị;ma na-egosi ọbụna otu puku ọgbọ obiọma, ma ọ bụrụ ndị hụrụ m nanya ma na-edebe ihe m nyere niwu.Ejila aha Jehova bụ Chineke gị eme ihe efu, nihi na Jehova agaghị ahapụ onye ji aha ya eme ihe efu nenyeghị ya ntaramahụhụ.Cheta ụbọchị izu ike ka i doo ya nsọ,ị ga-eji ụbọchị isii jee ozi ma rụọ ọrụ gị niile.Ma ụbọchị nke asaa bụ ụbọchị izu ike nye Jehova bụ Chineke gị. Arụla ọrụ ọ bụla, gị onwe gị ma ọ bụ nwa gị nwoke ma ọ bụ nwa gị nwaanyị, ohu gị nwoke ma ọ bụ ohu gị nwaanyị ma ọ bụ anụ ụlọ gị ma ọ bụ onye mbịarambịa nke bi nobodo gị.Nihi na ụbọchị isii ka Jehova kere eluigwe na ụwa, oké osimiri na ihe niile dị nime ha, o wee zuwe ike nụbọchị nke asaa. Ọ bụ ya mere Jehova ji gọzie ụbọchị izu ike ma mee ka ọ dị nsọ.Sọpụrụ nna gị na nne gị ka ụbọchị gị wee dị ogologo nala Jehova bụ Chineke gị ga-enye gị.Egbula ọchụ.Akwala iko.Ezula ohi.Agbagidela mmadụ ibe gị akaebe ụgha.Agụụ ụlọ mmadụ ibe gị agụla gị. Agụụ nwunye mmadụ ibe gị, ma ọ bụ ohu ya nwoke ma ọ bụ ohu ya nwaanyị ma ọ bụ ehi ya ma ọ bụ ịnyịnya ibu ya ma ọ bụ ihe ọ bụla bụ nke mmadụ ibe gị, agụla gị.Mmadụ niile nọ na-anụ ụda égbè eluigwe na ụda opi ahụ, na-ahụkwa àmụmà na-egbunụ nakwa ka ugwu ahụ na-akwụ anwụrụ. Mgbe ha hụrụ ya, ha mara jijiji ma guzoro nebe dịtụ anya.Ha wee malite ịsị Mozis: Gị onwe gị gwawa anyị okwu ka anyị gewe ntị; ma, ka Chineke ghara ịgwa anyị okwu ka anyị ghara ịnwụ.Mozis wee sị ha: Unu atụla egwu, nihi na ọ bụ ile unu ule mere ezi Chineke ji bịa, nakwa ka egwu ya wee dịgide nihu unu ka unu wee ghara imehie.Ha wee guzoro nebe dịtụ anya, ma Mozis garuru ígwé ojii ahụ nso bụ ebe ezi Chineke nọ.Jehova wee gaa nihu ịsị Mozis: Nke a bụ ihe ị ga-agwa ụmụ Izrel, Unu onwe unu ahụwo na ọ bụ site neluigwe ka m gwara unu okwu.Unu emela chi ọlaọcha tinyere m, unu emekwarala onwe unu chi ọlaedo.Ị ga-eji ájá wuoro m ebe ịchụàjà, ị ga-achụkwa àjà nsure ọkụ gị na àjà udo gị, ìgwè atụrụ gị na ìgwè ehi gị, nelu ya. Nebe ọ bụla m ga-eme ka a na-echeta aha m ka m ga-abịakwute gị, m ga-agọzikwa gị.Ọ bụrụkwa na ị ga-eji nkume wuoro m ebe ịchụàjà, ejila nkume a wara awa wuo ya. Ọ bụrụ na i metụ ya mma chịzụl, ị ga-emerụ ya.Arụla ebe ị ga-esi na-arịgo nebe ịchụàjà m, ka e wee ghara ikpughe ọtọ gị nelu ya. 